Gremlini

**Gremlini** (eng. * Gremlins*) su američka horor filmska komedija iz 1984. koju je režirao Joe Dante, dok je scenarij napisao Chris Columbus. Glavne uloge tumače Zach Galligan, Phoebe Cates, Hoyt Axton i Polly Holliday. Radnja se odvija oko mladića koji dobiva neobično dlakavo stvorenje kao poklon, ali se isto pri dodiru sa vodom razmnoži i stvori male, zle i destruktivne gremline. Film je zaradio 148,17 milijuna $ u američkim kinima, čime je bio 4. najkomercijalniji film 1984. Po filmu je 1990. snimljen i nastavak, *[[Gremlins 2: The New Batch]]*. Za razliku od lakšeg nastavka, prvi film je crna komedija te je smješten u doba Božića. Oba filma su imala jaku marketinšku kampanju.

Steven Spielberg je bio izvršni producent te je otkupio prava na scenarij jer je smatrao da je isti bio "vrlo originalan". *Gremlini* su većinom dobili pohvale kritičara, iako su ga neki i žestoko kritizirali, uglavnom zbog nasilnih scena. Kao odgovor na te prigovore, i zbog pritužbi na film *[[Indiana Jones and the Temple of Doom|Indiana Jones i ukleti hram]]*, objavljen u kinima iste godine, Spielberg je Američkoj udruzi za američke filmove (MPAA) predložio da promijeni sustav za klasificiranje primjerenosti filmova za dob gledatelja, iz PG u novi predznak PG-13 (nije primjeren za gledatelje mlađe od 13 godina), što je iduće godine i provedeno u djelo.

## Radnja

Izumitelj Randall Peltzer u kineskoj četvrti kupuje neobično, malo dlakavo biće koje ima ima Gizmo. Prodavač mu saopštava da ima tri uvjeta koja mora poštivati: Gizmo ne smije biti izlagan svjetlosti, biti izložen vodi ili jesti nakon ponoći. U surpotnom, dogoditi će se strašne stvari. Randall preuzima bića na sopstvenu odgovornost i daje ga sinu Billyju kao poklon za Božić. Ipak, zbog Billyjevog nemara, Gizmo se polije vodom te iz njega izlaze minijaturne sfere iz kojih izrastu nove jedinke tog bića. Kada ta bića i nešto pojedu nakon ponoći, transformišu se u male, odvratne, zle gremline koji počnu da terorišu celi grad. Kada jedan gremlin skoči u bazen, dolazi do pojave stotina novih. Billyjeva cura Kate mu pokušava pomoći. Nakon što se pojave i žrtve tih bića, Billy odluči djelovati te uspijeva ubiti gremline uz pomoć eksplozije gasa u jednoj kino dvorani u kojoj su ta bića gledala jedan film. U posjet potom dolazi kineski trgovac koji od Billyja oduzima Gizma jer nije spreman za isti, te odlazi.

## Glumci

* Zach Galligan - William "Billy" Peltzer
* Phoebe Cates - Kate Beringer
* Hoyt Axton - Randall "Rand" Peltzer
* Frances Lee McCain - Lynn Peltzer
* Corey Feldman - Pete Fountaine
* Keye Luke - g. Wing
* John Louie - Wingov unuk
* Dick Miller - Murray Futterman
* Jackie Joseph - Sheila Futterman
* Polly Holliday - Mrs. Ruby Deagle
* Judge Reinhold - Gerald Hopkins
* Edward Andrews - Roland Corben
* Glynn Turman - Roy Hanson
* Belinda Balaski - Joe Harris
* Scott Brady - Šerif Frank 
* Jonathan Banks - Zamjenik Brent
* Harry Carey, Jr. - g. Anderson 
* Chuck Jones - g. Jones
* Kenny Davis - Dorry
* Nicky Katt i Tracy Wells kao školska djeca

### Glasovi
* Frank Welker - Stripe
* Howie Mandel - Gizmo
* Don Steele - Rockin' Ricky Rialto
* Marvin Miller - Robby Robot

### Cameo
* Steven Spielberg - čovjek koji vozi bicikl na sajmu
* Jim McKrell - TV reporter
* Jerry Goldsmith - čovjek u telefonskoj govornici
* William Schallert - otac Bartlett
* Chuck Jones - Billyjev mentor za crtanje

## Nagrade
*Gremlini* su osvojili pet nagrada Saturn - za najbolji film strave, režisera (Joe Dante), sporednu glumicu (Polly Holliday), glazbu (Jerry Goldsmith) i specijalne efekte (Chris Walas) - a nominiran je za još četiri - najbolji sporedni glumac (Dick Miller), izvedbu mladog glumca (Corey Feldman), scenarij (Chris Columbus) i šminku.

## Kritike

## Reference

## Vanjske veze

* 
* 
* 
* Gremlins in the Mix  – članak o *Gremlinima* i spajanju žanrova